Ράινο

Ο Τέρενς Γκέριν (Terrance "Terry" Gerin, 7 Οκτωβρίου 1975) είναι Αμερικανός παλαιστής και ηθοποιός, περισσότερο γνωστός με το όνομα του στα ρινγκ, "Rhino" (Ράινο). Είναι γνωστός για τη πορεία του στο Extreme Championship Wrestling, World Wrestling Entertainment και Total Nonstop Action Wrestling. Απο το 2014 εργάζεται στο Total Nonstop Action Wrestling. Ο Γκέριν έχει κρατήσει το Παγκόσμιο Πρωτάθλημα Βαρέων Βαρών ECW και το Παγκόσμιο Πρωτάθλημα Βαρέων Βαρών NWA, πράγμα που τον κάνει δύο φορές παγκόσμιο πρωταθλητή. Επίσης, έχει κατακτήσει τρεις φορές το Σκληροπυρηνικό Πρωτάθλημα, δύο φορές το Τηλεοπτικό Πρωτάθλημα ECW και το Πρωτάθλημα Ηνωμένων Πολιτειών WWE. Εκτός απο αυτούς τους τίτλους, ο Γκέριν κέρδισε και άλλους σε διάφορες ανεξάρτητες διοργανώσεις.

 Το 1999, ο Γκέριν έκανε το ντεμπούτο του στο ECW ως Ράινο. Αμέσως συμμάχησε με τους Στιβ Κορίνο και Τζακ Βίκτορι. Ο Ράινο και ο Κορίνο προκάλεσαν σε αγώνα τους Παγκόσμιους Ομαδικούς Πρωταθλητές, Τόμι Ντρίμερ και Ρέιβεν, αλλά έχασαν απο αυτούς στο Anarchy Rulz. Στα τέλη του έτους, ο Ράινο άρχισε μια κόντρα με τον Σάντμαν και στο November to Remember συμμάχησε με τους Ίμπακτ Πλέιερς για να νικήσουν τους Τόμι Ντρίμερ, Ρέιβεν και Σάντμαν. Στις 12 Μαρτίου 2000, ο Ράινο έχασε απο τον Σούπερ Κρέιζι, στο τελικό γύρο του τουρνουά, για το Τηλεοπτικό Πρωτάθλημα ECW. Στις 22 Απριλίου στο CyberSlam, ο Ράινο κέρδισε αυτόν το τίτλο, με νίκη υπέρ του Γιοσίχιρο Τατζίρι. Στις 26 Αυγούστου, έχασε τον τίτλο κόντρα στον Κιντ Κας, όμως στις 9 Σεπτεμβρίου τον επανέκτησε. Στα μέσα του 2000, ο Ράινο άρχισε κόντρα ξανά με τον Σάντμαν και τον νίκησε σε αγώνες τίτλου στο Hardcore Heven και στο Heatwave. Στις 7 Ιανουαρίου 2001 στο Guilty as Charged, νίκησε τον Σάντμαν για το παγκόσμιο τίτλο σε έναν γρήγορο αγώνα, αφού είχε προηγηθεί αγώνας του Σάντμαν. Ο Ράινο ήταν ο τελευταίος Παγκόσμιος Πρωταθλητής και ο τελευταίος Τηλεοπτικός Πρωταθλητής του αρχικού ECW. Μετά το κλείσιμο του ECW, ο Γκέριν υπέγραψε συμβόλαιο με το WWE. Έκανε το ντεμπούτο του στις 19 Μαρτίου 2001, ως Ράινο, με ρόλο που ήταν αντιπαθής προς το κοινό. Ο Ράινο συμμάχησε με τους Ετζ & Κρίστιαν, και στη WrestleMania 17, τους βοήθησε να κερδίσουν τους ομαδικούς τίτλους. Στα μέσα του 2001, ο Ράινο κέρδισε τρεις φορές το Σκληροπυρηνικό Πρωτάθλημα. Στις 9 Ιουλίου σε επεισόδιο του Raw, ο Ράινο εντάχθηκε στην "Ομάδα ECW". Το ECW, που κάποτε διοικούταν απο τον Πολ Χίμαν, επέστρεψε και συμμάχησε με το WCW, δημιουργώντας τη Συμμαχία. Ο Ράινο ως μέλος της Συμμαχίας, άρχισε μια κόντρα με τον Κρις Τζέρικο, ο οποίος προσέβαλλε επανειλημμένα τη τηλεοπτική διευθύντρια του ECW, Στέφανι Μακμάν. Στις 23 Σεπτεμβρίου στο Unforgiven, ο Ράινο νίκησε τον Τατζίρι, για να γίνει ο Πρωταθλητής Ηνωμένων Πολιτειών. Μόνο για έναν μήνα διατήρησε το τίτλο, αφού ο Κερτ Ανγκλ έγινε ο νέος πρωταθλητής στις 22 Οκτωβρίου. Χάρη σε αυτήν την ήττα, η Συμμαχία τον έθεσε σε διαθεσιμότητα στις 25 Οκτωβρίου στο SmackDown. Στην πραγματικότητα, ο Ράινο έπρεπε να μείνει εκτός δράσης, λόγω χειρουργείου στον αυχένα. Μετά απο πολλούς μήνες εκτός, ο Ράινο επέστρεψε στις 27 Φεβρουαρίου 2003 σε επεισόδιο του SmackDown. Μετά, απέκτησε καλό χαρακτήρα όσο αφορά τον ρόλο του και συμμάχησε με τον Κρις Μπενουά. Μέχρι τα μέσα του έτους συνεργάζονταν, μέχρι που ήρθαν σε κόντρα, όταν ο Ράινο του επιτέθηκε και άλλαξε χαρακτήρα. Τον Ιούλιο του 2004, άλλαξε για άλλη μια φορά χαρακτήρα και έγινε καλός, αφού ήρθε αντιμέτωπος με τον αντιπαθή, Λανς Στορμ. Αργότερα, σχημάτισε ομάδα με τον Τατζίρι και διεκδίκησαν αρκετές φορές το Παγκόσμιο Ομαδικό Πρωτάθλημα, μέσα στο 2004. Στις 9 Απριλίου 2005, ο Ράινο αποδεσμεύτηκε απο το WWE, μετά απο ένα δημόσιο τσακωμό με τη γυναίκα του, σε πάρτι μετά τη WrestleMania 21. Έκανε τη τελευταία του εμφάνιση για την εταιρία, στο ECW: One Night Stand, όπου για βραδιά αναβίωσης του ECW. Στις 13 Ιουνίου 2011, ο Ράινο έγινε ο σωματοφύλακας του Πρινς Νάνα. Στις 26 Ιουνίου, έκανε το αγωνιστικό ντεμπούτο του κόντρα στον Χόμισαϊντ, απο τον οποίο έχασε. Η επόμενη εμφάνιση του, έγινε στις 17 Σεπτεμβρίου, όπου μαζί με τον Τομάσο Σιάμπα νίκησε τους Τζέι Λίθαλ και Χόμισαϊντ. Στα τέλη του 2011 ο Ράινο αποχώρησε απο το Ring of Honor, όμως επέστρεψε τον Απρίλιο του 2012. Το 2013 σταμάτησε τις εμφανίσεις του. Το 2014 ο Ράινο επέστρεψε στο TNA Wrestling, μετά απο τη πεντάχρονη παρουσία του στην εταιρεία. Ο ρόλος που του δόθηκε ήταν αντιπαθής στο κοινό, αφού συμμάχησε με τον Έθαν Κάρτερ και έγινε ο σωματοφύλακας του. Ο Rhyno επέστρεψε στα ρινγκ και συγκεκριμένα στο θυγατρικό NXT, στις 12 Φεβρουαρίου του 2015 και διέλυσε τον Elias Samson με το χαρακτηριστικό του τελείωμα, Gore. Ο Τέρενς Γκέριν έκανε το κινηματογραφικό του ντεμπούτο το 2011, στη ταινία θρίλερ Death from Above, μαζί με άλλους παλαιστές, όπως ο Κερτ Ανγκλ, Τζέιμς Στορμ, Ματ Μόργκαν, Σιντ Έουντι και Τζέσικα Κρέσα. Gore (Striking spear) Rhino Driver (Spike piledriver) Bear hug Death Valley driver Fireman's carry cutter Release powerbomb Scoop powerslam Running powerslam https://web.archive.org/web/20080725212613/http://tnawrestling.com/content/view/243/37/ https://web.archive.org/web/20120207045535/http://onlineworldofwrestling.com/profiles/r/rhino.html http://wrestlinginc.com/wi/profiles/353/rhino/